

# Event Details

- **Event Name**: Kontakt Improvizáció és Mellékhatásai
- **Event Start and End Date**: Mon, 19 Jan, 2026 at 06:30 pm – Mon, 19 Jan, 2026 at 09:00 pm
- **Event Description**: Kontakt improvizáció órasorozat önismereti áthallásokkal, hétfőnként zárt csoportban. 
Január 19-től (nyitott alkalom) március 16-ig. 8+1 alkalom.

------------------------------------------------------------------------
------------------------------------------------------------------------

Röviden:

Technikai fókuszú, fizikai megközelítésű kontakt óra ahol azonban hangsúlyos a figyelem minősége és a kapcsolat. 

Cél a kontakt táncban való fejlődés, a színesebb, gazdagabb élmények a szabad táncokban és hogy jobban tudjunk kapcsolódni a külvilágban is. 

A tapasztalások megosztására a kisebb-nagyobb megosztókörökben adunk egymásnak figyelmet. Az órák végén hosszabb szabad táncokba indulunk performatív score-okkal.
Általában jobban vagyunk a végén, mint ahogy jöttünk.

Jelentkezés: https://forms.gle/LcU9w7c5hu1XsKBv7

------------------------------------------------------------------------
------------------------------------------------------------------------

Részletekben:

Kontakt Improvizáció:
A kontakt improvizáció szabad mozgásforma. Játék a gravitációval, a lendülettel és a súllyal – a sajátunkkal és a partnerünkével. Annak keresése, hogyan tudunk biztonságosan, figyelmesen és szabadon együtt mozdulni, sokszor olyan módokon, amelyeket korábban el sem tudtunk képzelni.
Testi rutinokat alakítunk ki: talajon és állásban, gördüléssel, támaszokkal, súlyadással és súlyfogadással. Ezekből a rutinokból áramló, dinamikus, néha akrobatikus, máskor egészen finom és intim mozgások születhetnek.
A kontakt improvizáció nem csak mozgásforma, hanem figyelmi gyakorlat. Olyan testi és tudati állapotokat tanulunk, amelyek segítenek jelen maradni a változó helyzetekben: hallgatózni, dönteni, követni és vezetni, elengedni és újra kapcsolódni.
Azért tanulunk táncolni, hogy a tánc valóban improvisus maradjon – előre nem látott. Hogy ne megszokásokból reagáljunk, hanem itt és most, a partnerrel és a térrel együtt.

------------------------------------------------------------------------

Mellékhatások:
Sokan nem elsősorban technikát tanulni járunk kontakt improvizációra. Azért jövünk, mert jól esik kapcsolódni. Mert szeretünk közelségben lenni, elfogadva, figyelemmel körülvéve. 
Érzések, kérdések, bizonytalanságok és örömök jelennek meg bennünk mozgás közben. Nem azért, mert keressük őket, hanem mert a test, az érintés és a figyelem ezt természetesen előhívja. Gyakran ugyanazok a kérdések jelennek meg, mint a hétköznapi kapcsolódásainkban:
 • mennyire merek közel menni
 • mikor mondok igent vagy nemet
 • hogyan jelzek, hogyan olvasok jeleket
 • mikor vagyok sok, mikor kevés
A kontakt improvizáció keretet ad ahhoz, hogy ezeket megfigyeljük, kipróbáljuk, finoman mozdítsuk. A mellékhatás gyakran az, hogy tisztábban érzékeljük magunkat és egymást – a táncban, és azon kívül is.

------------------------------------------------------------------------

Tatami:
A tatami arra jó, hogy kipróbálj valamit biztonságosan, amit nem mernél kemény padlón. Néha csak az derül ki, hogy ez igazából megy. Néha az, hogy mit kell még gyakorolni, puhítani. Lehet rajta enyhébb  következményekkel hibázni.
A kontakt imprózás valójában egy tatami. Kipróbálhatunk egy mély kapcsolódást anélkül, hogy le kéne élnünk egy életet. Lehetünk kicsit szabadabbak, komoly következmények nélkül. Belemehetünk egy érzésbe, helyzetbe, amitől félünk. Mert van belátható ideje, kerete és bízhatunk a partnerben. Mert elfogadással és nyitottsággal fordulunk egymás felé. Mert szabad hibázni.

------------------------------------------------------------------------

Jellemző témafelvetések:
• Testi érzékelés, figyelem, jelenlét
• Tér, távolság, közelítés és eltávolodás, közös terek
• Érintés, támasz, súlyadás és súlyfogadás
• Talajmunka, gördülés, szintek közötti utazás
• Konszenzus, határok, nemet mondás
• Követés és követhetőség
• Sémák, sémák megtörése, döntés
• Visszajelzés adása és fogadása
• Kapcsolódási párosan, trióban, csoportban
• Integráció: hogyan épül be mindez a szabad táncba

------------------------------------------------------------------------

Eszközök:
• Hagyományos kontakt gyakorlatok fizikai megközelítéssel
• Testállapotok és elmeállapotok hangolása, testi és figyelmi score-ok
• Bodyworkből táncba 
• Előhangolt, felkészült test  
• Szokatlan (dolgoztatós) kontakt feladatok
• Önálló kutatás, LAB hangulat, kisérletezés 
• Idő a táncok kibontakozásának

------------------------------------------------------------------------

Az ajánlat:
Találkozzunk 8 héten keresztül minden hétfőn a táncteremben, gyakoroljunk kontakt improvizációs technikákat! Beszéljünk róla, hogy hogy hatottak ezek ránk, néha arról is, hogy hatunk egymásra.
Olyan gyakorlatokat hozok, amik fejlesztik a képességünket a táncra, ugyanakkor megmozgatnak minket a kapcsolódás dimenzióiban, vannak önismereti áthallásaik.
Nem adok belső munkára vonatkozó instrukciót, mindenki annyit megy ilyesmivel, amennyit szeretne.

------------------------------------------------------------------------

Megosztás:
Keretet adok a megosztásra, reflexióra. Bátorítom a visszajelzést és az ezen keresztüli tanulást. Kérlek majd, hogy te is adj figyelmet és teret a társadnak ezekhez.
Beszélhetsz arról, hogy hogy érzékeled magad a táncban és hallhatsz róla, hogy érzékelnek téged mások.
A megközelítés és a hátterem csoportdinamikai és nem terápiás. Nem a hozott “csomaggal”, a múlttal foglalkozunk, hanem az “itt és a most”-tal, azzal, hogy mit élsz meg, mi a hatásod, és rád hogy hatnak.
Az előző két sorozat tapasztalata az, hogy leginkább táncolunk, de megjelennek néha mélyebb, személyes tartalmak a megosztókörökben.

------------------------------------------------------------------------

Csoport és folyamat:
Nagyon örülök, hogy tudunk dolgozni zárt csoportban heti rendszerességgel. Az alkalmakat természetes módon részben a jelenlévők fogják alakítani. Azaz te is. Lásd ebben a felelősséged, érkezz időben, legyél jelen!

------------------------------------------------------------------------

Mi változik az előző sorozathoz képest?
• 8 alkalom → több idő az integrációra
• Tudatosabb csoporttér
• Erősebb fókusz a kapcsolati minőségeken
• Egyszerűbb struktúrák, hosszabb táncok
• Körülhatároltabb technikai anyag, visszatérő gyakorlatok
• Rövidebb órák
• Tatami

------------------------------------------------------------------------
------------------------------------------------------------------------

Időben:
18:30-21:00
Kérlek, hogy érkezz időben, hogy fél hétkor együtt tudjunk kezdeni, a teremben, átöltözve! 

Helyszín:
Kontakt Budapest Studió
1134. Bp. Szabolcs u. 27.

Kinek:
A csoportba kevesebb és több tapasztalattal rendelkezőket is szeretettel várok. Teljesen kezdőket most nem tudok fogadni.

Anyagiak:
A 8 alkalom díja 45 000 HUF, a nyitott óra 4000 HUF díjért látogatható. 
(Ha ez gondot okoz, de járnál rendszeresen, jelezd!)

Jelentkezés:
Kérlek a részvételi szándékodat jelezd ezen a formon:
https://forms.gle/LcU9w7c5hu1XsKBv7

------------------------------------------------------------------------
------------------------------------------------------------------------

Hende Szabolcs:
Tizenöt éve táncolok kontakt improvizációt, 4-5 éve tartok jameket, néha workshopokat, részt veszek a Budapesti CI élet szervezésében. Elvégeztem a Kontakt Budapest Kontakt Improvizáció tanári képzését. Tagja voltam a KIT Ensemble performatív CI társulatnak. Nyolc évig oszlopos tagja és szervezője voltam a Nyitott Tér Mozgásműhely fizikai színházi színjátszókörnek. Foglalkoztam butoh-val, impró színházzal, szomatikával, mindennel amibe belefutottam és része az improvizáció. Kedvenc pillanatom az itt és most, kedvenc mondásom, hogy a kevesebb több.
A kontaktról Lipka Pétertől tanultam a legtöbbet, nagyon szeretem Grégory Chevalier, Anya Cloud, Urs Stauffer és Adrian Russi megközelítését.
Elvégeztem az Inspi-Ráció Közösségi Facilitátor képzését Vágvölgyi Gusztávnál, járok Csoportdinamikai tréningekre a Wiesner &amp; Snír Akadémiára, Honti Lászlótól tanulok csoportdinamikát a CsoportDinamikaiCsoportban. Az aktív önismereti utamat 14 éve kezdtem, van mögöttem 4 év egyéni terápia. Két éve megalapítottam a Figyelmi Kört, egy beszélgetős csoportot, ami az egymásra figyelést kutatja és gyakorolja.
Ha kérdésed van, e-mailben:
szabolcs.hende@gmail.com
Borítókép fotó: https://www.biankacsenki.com/
- **Event URL**: https://allevents.in/budapest/kontakt-improvizáció-és-mellékhatásai/200029428469117
- **Event Categories**: music, entertainment
- **Interested Audience**: 
  - total_interested_count: 45

## Ticket Details

- **Ticket URL**: http://facebook.com/200029428469117?utm_source=AllEvents.in&utm_medium=event-discovery-platform&utm_campaign=budapest-events

## Event venue details

- **city**: Budapest
- **state**: BU
- **country**: Hungary
- **location**: Kontakt Budapest Stúdió
- **lat**: 47.51889
- **long**: 19.07047
- **full address**: Kontakt Budapest Stúdió, Szabolcs u 27.,Budapest, Hungary

## Event gallery

- **Alt text**: banner
  - **Image URL**: https://cdn-az.allevents.in/events6/banners/083bbc9a0f47cff4958992a4575ec29b64dea10ffe579a327851c197807819b8-rimg-w1200-h531-dc273333-gmir?v=1768833670
- **Alt text**: thumbnail
  - **Image URL**: https://cdn-az.allevents.in/events6/banners/83d1c7976bb309e3132af294f27e806492e5d0d1a371552b8798d2e29dcb9668-rimg-w300-h300-dc283333-gmir?v=1768833670

## FAQs

- **Q**: When is the event happening?
  - **A:** Mon, 19 Jan, 2026 at 06:30 pm
- **Q**: Where is the event happening?
  - **A:** Kontakt Budapest Stúdió, Szabolcs u 27.,Budapest, Hungary
- **Q**: What type of event is this?
  - **A:** music, entertainment
- **Q**: Where can I find ticket details about Kontakt Improvizáció és Mellékhatásai ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "Kontakt Improvizáció és Mellékhatásai",
        "image": "https://cdn-az.allevents.in/events6/banners/083bbc9a0f47cff4958992a4575ec29b64dea10ffe579a327851c197807819b8-rimg-w1200-h531-dc273333-gmir?v=1768833670",
        "startDate": "2026-01-19",
        "endDate": "2026-01-19",
        "url": "https://allevents.in/budapest/kontakt-improvizáció-és-mellékhatásai/200029428469117",
        "location": {
            "@type": "Place",
            "name": "Kontakt Budapest Stúdió",
            "address": {
                "@type": "PostalAddress",
                "streetAddress": "Szabolcs u 27.,Budapest, Hungary",
                "addressLocality": "Budapest",
                "addressRegion": "BU",
                "addressCountry": "HU"
            },
            "geo": {
                "@type": "GeoCoordinates",
                "latitude": "47.51889",
                "longitude": "19.07047"
            }
        },
        "eventAttendanceMode": "https://schema.org/OfflineEventAttendanceMode",
        "description": "Kontakt improvizáció órasorozat önismereti áthallásokkal, hétfőnként zárt csoportban. \nJanuár 19-től (nyitott alkalom) március 16-ig. 8+1 alkalom.\n\n------------------------------------------------------------------------\n------------------------------------------------------------------------\n\nRövid"
    }
]
```